እዚ ኣብ ዘይነበረሉ ግዘ ግና ምብትታን ነይሩ። ስለዝኾነ ኣብ ሰላም ዓብዪ ነገር ኣሎ"። ሮሆቦት ሰላም ምስ ምኽባር መሰል፣ ክብሪ ደቂ ሰባት፣ ምምሕዳርን ምስማዕ ድምጺ ህዝብን ብምዝማድ ዘብርሁ ፕሮፌሰር ጋይም ክብረኣብ ድማ፡ ከም መበገሲ እቲ ዝርአ ዘሎ ለዉጢ መርሓባ ኢልና ክንቕበሎ ይግባእ ይብሉ። "እቲ መጺኡ ዘሎ ለዉጢ ገና ዕሸል'ዩ። ኣብ ኢትዮጵያ ለዉጢ መጺኡ፡ ግና ቅሳነት ይርአ የለን። ኣብ ኤርትራ፡ ኢትዮጵያ ክትጎብጠና ትኽእል'ያ ዝብል ዝነበረ ስግኣት ተኣልዩኣሎ። ኣብ ውሽጣዊ ጉዳያት ግና ዝኾነ ዓይነት ለዉጢ የለን። ጌና ኣብ ግብሪ ክረኣዩ እንጽበዮም ብዙሓት ለዉጢታት ኣለዉ" ይብሉ። ካልእ፡ ኣብ ሞንጎ እዘን ሃገራት ዝግበሩ ዘለዉ ስምምዓት ምትእትታዉ ናይ ደገ ሓይልታት ዝርኣዮ ዘሎ ብምዃኑ፡ እምበርከ እቲ ተበግሶ ሰላም ነባሪ ድዩ?
